Diari Oficial de la Generalitat Valenciana


Sumari del DOGV 8914, del 28-09-2020 (2020/7727)

RESOLUCIÓ de 21 de setembre de 2020 de la Direcció General de Salut Pública i Addicions, de la Conselleria de Sanitat Universal i Salut Pública, per la qual es concedeixen les subvencions destinades a promoure la salut sexual, principalment en població d'especial vulnerabilitat per l'edat, les opcions sexuals o la identitat sexual i la prevenció de l'estigma social associat al VIH i altres ITS.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8914

Data del DOGV
:   28-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7727


Data del document
:   21-09-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 21 de setembre de 2020 de la Direcció General de Salut Pública i Addicions, de la Conselleria de Sanitat Universal i Salut Pública, per la qual es concedeixen les subvencions destinades a promoure la salut sexual, principalment en població d'especial vulnerabilitat per l'edat, les opcions sexuals o la identitat sexual i la prevenció de l'estigma social associat al VIH i altres ITS. [2020/7727]  
  
D'acord amb el que es disposa en l'article 9 de l'Ordre 1/2019, de 28 de febrer, de la Conselleria de Sanitat Universal i Salut Pública, per la qual s'estableixen les bases reguladores de les subvencions destinades a promoure projectes relacionats amb la salut pública (DOGV núm. 8503 de 11.03.2019), l'òrgan competent per a dictar les resolucions és la titular de la direcció general amb competències en matèria de salut pública, que actua per delegació de la titular de la Conselleria de Sanitat Universal i Salut Pública.   
Per Resolució de 2 de març de 2020, de la Consellera de Sanitat Universal i Salut Pública, es convoquen subvencions destinades a promoure la salut sexual, principalment en població d'especial vulnerabilitat per l'edat, les opcions sexuals o la identitat sexual i la prevenció de l'estigma social associat al VIH i altres ITS (DOGV núm. 8770, de 24.03.2020).   
Per Resolució de 8 de juny de 2020, de la Direcció General de Salut Pública i Addiccions, de la Conselleria de Sanitat Universal i Salut Pública, es nomena la comissió d'avaluació d'aquesta subvenció.  
  
Amb data 31 de juliol de 2020 es publica en la seu electrònica de la Generalitat l'acta de la reunió de la Comissió avaluadora en la qual apareix el llistat de sol·licituds rebudes i les entitats que han d'esmenar les omissions de documentació exigida o la presentació en formats no normalitzats.   
Les entitats que es trobaven en situació administrativa d'esmena els va ser comunicada per correu electrònic, disposant d'un termini de 10 dies per a la seua resolució.  
Havent finalitzat el termini per a l'esmena de les sol·licituds de subvenció presentades, i vista la proposta d'adjudicació elevada per la Comissió Avaluadora, en acta de data 3 d'agost de 2020, resolc:  
  
  
Primer  
Concedir les subvencions a les entitats que s'allisten en l'annex III per a projectes destinats a promoure la salut sexual, principalment en població d'especial vulnerabilitat per l'edat, les opcions sexuals o la identitat sexual i la prevenció de l'estigma social associat al VIH i altres ITS, per un import global màxim de 85.500,00- (huitanta-cinc mil cinc-cents euros), a càrrec de l'aplicació pressupostària 03.30.28.2064.834.30, línia comptable S0402000, dels pressupostos de la Generalitat per a l'any 2020.  
  
Segon  
S'inclou un Annex I amb les entitats admeses i els projectes inclosos (número d'expedient adjudicat) en el procediment de concessió d'adjudicació, i un Annex II amb el llistat d'entitats i els projectes exclosos pels motius que se citen en aquest.  
  
Tercer  
S'inclou en un Annex III amb la relació de les quantitats concedides, les quantitats sol·licitades així com les puntuacions atorgades per la Comissió d'Avaluació a cadascuna d'elles.  
  
Quart  
S'inclou un Annex IV amb el llistat dels projectes exclosos per no aconseguir el mínim de puntuació necessària que dona dret a la subvenció.   
  
Cinqué.  
S'establix com a Pla de Control de l'efectiva realització de l'activitat subvencionada, en consonància a l'art 16 de l'Ordre 1/2019, la pràctica d'un control administratiu (estudi de la documentació programàtica i financera) de totes les subvencions concedides sobre la totalitat de la subvenció. D'altra banda s'exigirà, entre els mesos de gener i febrer de l'exercici pressupostari següent al pla de control, un informe sobre l'efectiva i correcta realització de l'activitat subvencionada i el compliment de la finalitat per a la que es va concedir la subvenció.  
  
  
Sisé  
Qualsevol sol·licitant podrà renunciar a la subvenció concedida amb anterioritat al lliurament dels fons, de manera expressa i per qualsevol mitjà que permeta la seua constància. En el cas que es produïsca la renúncia d'algun dels beneficiaris a la subvenció, es procedirà d'acord amb el que establix l'article 13 de l'esmentada Ordre 1/2019.  
  
Setè  
El termini i la forma de presentació de la justificació de les subvencions serà l'establit en l'article 15 de l'esmentada Ordre 1/2019.  
  
Contra aquesta resolució, que posa fi a la via administrativa, es pot interposar recurs potestatiu de reposició en el termini d'un mes comptador des de l'endemà de la notificació, o pot ser impugnada directament davant l'ordre jurisdiccional contenciós administratiu, d'acord amb el que disposa l'article 123 la Llei 39/2015, d'1 d'octubre, del procediment administratiu comú de les administracions públiques.  
  
  
València, 21 de setembre de 2020.-La directora General de Salut Pública i Addicions. P.D. De la consellera de Sanitat Universal i Salut Pública, segons Disposició Addicional Segona de l'Ordre 1/2019 de bases reguladores de subvencions de Salut Pública: Ofelia Gimeno Forner.